# **ΛΥΚΕΙΟ ΑΓΙΟΥ ΓΕΩΡΓΙΟΥ** **Γ17**

**ΛΑΚΑΤΑΜΕΙΑ**

Γρίβα Διγενή 53

2310 Λακατάμεια

Τηλ.: 22 382671, Φαξ: 22 382672

Email:lyk-ag-georgios-lef@schools.ac.cy

Λακατάμεια, 15 Απριλίου 2024

Προς τους Γονείς και Κηδεμόνες μαθητών/τριών

Γ΄ τάξης Γυμνασίων που θα φοιτήσουν στο

Λύκειο Αγίου Γεωργίου Λακατάμειας

Κύριοι/Κυρίες,

**Θέμα: Οδηγίες Συμπλήρωσης Ατομικού Δελτίου Μαθητή/τριας**

Τα στοιχεία που υποβάλλονται στο Ατομικό Δελτίο τυγχάνουν της ορθής και ενδεδειγμένης διαχείρισης εκ μέρους του σχολείου σύμφωνα με τις πρόνοιες του εν ισχύει «Περί Προστασίας Δεδομένων Προσωπικού Χαρακτήρα Νόμου». Τα στοιχεία βοηθούν το σχολείο να διασφαλίσει την ευημερία, την ασφάλεια και την πρόοδο του παιδιού σας.

**(Α) Συμπληρώστε όλα τα στοιχεία της Ενότητας Α με ευανάγνωστα γράμματα, εξαιρουμένου του Αριθμού Μητρώου** του/της Μαθητή/τριας, ο οποίος συμπληρώνεται από το Σχολείο.

* **Το ατομικό δελτίο θα πρέπει να υπογραφεί και από τους δύο γονείς.**
* **Να επισυναφθούν οποιαδήποτε διατάγματα δικαστηρίου για γονική μέριμνα/κηδεμονία κ.λπ. και οι σχετικές βεβαιώσεις όπου ζητούνται. Επίσης, τα ιατρικά πιστοποιητικά για θέματα υγείας (ή ψυχολογικά αποκλειστικά για χρήση από τη ΣΕΑ), καθώς επίσης, αν υπάρχουν αποφάσεις διαθέσιμες της επαρχιακής Επιτροπής Ειδικής Αγωγής, να προσκομισθούν αντίγραφα.**

Είναι σημαντικό να γνωρίζεται ότι:

1. Στην περίπτωση υπηκόων τρίτων χωρών (εκτός Ε.Ε.) αναγράφεται ο αριθμός διαβατηρίου ή του ARC. Για μαθητές/τριες προερχόμενους/ες από χώρες της Ε.Ε. να αναγράφεται ο αριθμός ταυτότητας / ο αριθμός διαβατηρίου /ο αριθμός του ARC.
2. Το ονοματεπώνυμο του/της Μαθητή/τριας αναγράφεται **με Ελληνικούς και Ρομανικούς Χαρακτήρες**, όπως εμφανίζεται στην ταυτότητα ή το διαβατήριο ή στα έγγραφα του/της Αλλοδαπού/ής Ατητή/τριας Διεθνούς Προστασίας.
3. Μητρική είναι η γλώσσα στην οποία ο/η μαθητής/τρια έχει εκτεθεί εκ γενετής ή από βρεφική ηλικία ή η γλώσσα την οποία αντιλαμβάνεται και μιλά καλύτερα.

(Β) Διευκρινίζεται ότι σύμφωνα με τον περί «Σχέσεων Γονέων και Τέκνων Νόμος του 1990 – Νόμος που ρυθμίζει τις σχέσεις Γονέων και Τέκνων και Θέματα Διατροφής»:

* Η γονική μέριμνα περιλαμβάνει τον προσδιορισμό του ονόματος, την επιμέλεια του προσώπου, τη διοίκηση της περιουσίας και την εκπροσώπηση του τέκνου σε κάθε υπόθεση ή δικαιοπραξία που αφορούν το πρόσωπο ή την περιουσία του.
* Η επιμέλεια του προσώπου του τέκνου περιλαμβάνει ιδίως την ανατροφή και επίβλεψη, τη διαπαιδαγώγηση και εκπαίδευσή του καθώς και τον προσδιορισμό του τόπου διαμονής του.

(Γ) Στην περίπτωση που κατά τη διάρκεια της φοίτησης του παιδιού στο σχολείο προκύψει διαφοροποίηση των στοιχείων τα οποία δηλώνετε στον παρόν έγγραφο, παρακαλούμε όπως ενημερώσετε τη Διεύθυνση του σχολείου το συντομότερο δυνατό.

(Δ) Στην ενότητα Β, αν είστε εκτοπισμένος/η, να δηλώσετε από ποια κοινότητα ή πόλη και τον αριθμό της προσφυγικής σας ταυτότητα καθώς να επισυναφθεί και αντίγραφο.

Διευκρινίζεται ότι αν το παιδί σας ή η οικογένειά σας αντιμετωπίζει οποιοδήποτε πρόβλημα, για το οποίο χρειάζεται βοήθεια από το σχολείο και δεν επιθυμείτε να το σημειώσετε στο Ατομικό Δελτίο, μπορείτε να ενημερώσετε τον/τη Σύμβουλο του Σχολείου σε κατ’ ιδίαν συνάντηση στο γραφείο του/της.

ΑΠΟ ΤΗ ΔΙΕΥΘΥΝΣΗ